Απόφαση του Γενικού Δικαστηρίου της 21ης Απριλίου 2021 – Pech κατά Συμβουλίου
(Υπόθεση T-252/19)1
[Πρόσβαση σε έγγραφα – Κανονισμός (ΕΚ) 1049/2001 – Άρθρο 4, παράγραφος 2, δεύτερη περίπτωση, του κανονισμού 1049/2001 – Προστασία της παροχής νομικών συμβουλών – Άρθρο 4, παράγραφος 3, πρώτο εδάφιο, του κανονισμού 1049/2001 – Προστασία της διαδικασίας λήψης αποφάσεων – Άρνηση παροχής πλήρους πρόσβασης σε νομική γνωμοδότηση της νομικής υπηρεσίας του Συμβουλίου]
Γλώσσα διαδικασίας: η αγγλική
Διάδικοι
Προσφεύγων: Laurent Pech (Λονδίνο, Ηνωμένο Βασίλειο) (εκπρόσωποι: O. Brouwer και T. McGrath, δικηγόροι)
Καθού: Συμβούλιο της Ευρωπαϊκής Ένωσης (εκπρόσωποι: Κ. Παυλάκη και E. Rebasti)
Παρεμβαίνον υπέρ του προσφεύγοντος: Βασίλειο της Σουηδίας (εκπρόσωποι: O. Simonsson, C. Meyer-Seitz, A. Runeskjöld, J. Lundberg, M. Salborn Hodgson, H. Shev, H. Eklinder και R. Shahsavan Eriksson)
Αντικείμενο
Προσφυγή δυνάμει του άρθρου 263 ΣΛΕΕ με αίτημα την ακύρωση της απόφασης του Συμβουλίου της 12ης Φεβρουαρίου 2019 περί άρνησης παροχής πλήρους πρόσβασης στη γνωμοδότηση της νομικής υπηρεσίας του η οποία περιέχεται στο έγγραφο ST 13593 2018 INIT και αφορά την πρόταση κανονισμού του Ευρωπαϊκού Κοινοβουλίου και του Συμβουλίου, της 2ας Μαΐου 2018, για την προστασία του προϋπολογισμού της Ένωσης στην περίπτωση γενικευμένων ελλείψεων όσον αφορά το κράτος δικαίου στα κράτη μέλη [COM(2018) 324 final].
Διατακτικό
Το Γενικό Δικαστήριο αποφασίζει:
1)    Ακυρώνει την απόφαση του Συμβουλίου της Ευρωπαϊκής Ένωσης της 12ης Φεβρουαρίου 2019 περί άρνησης παροχής πλήρους πρόσβασης στο έγγραφο ST 13593 2018 INIT, το οποίο περιέχει τη γνωμοδότηση της νομικής υπηρεσίας του Συμβουλίου σχετικά με την πρόταση κανονισμού του Ευρωπαϊκού Κοινοβουλίου και του Συμβουλίου για την προστασία του προϋπολογισμού της Ένωσης στην περίπτωση γενικευμένων ελλείψεων όσον αφορά το κράτος δικαίου στα κράτη μέλη [COM(2018) 324 final].
2)    Το Συμβούλιο φέρει τα δικαστικά έξοδά του καθώς και τα έξοδα στα οποία υποβλήθηκε ο Laurent Pech.
3)    Το Βασίλειο της Σουηδίας φέρει τα δικαστικά έξοδά του.
____________
1 EE C 213 της 24.6.2019.